**A tanulmányok alatti vizsgák tervezett ideje, az osztályozó vizsgára jelentkezés módja és határideje:**

Iskolánkban a tanulmányok alatti vizsgák szabályait kell alkalmazni

az osztályozóvizsgákra,

a különbözeti vizsgákra,

a javítóvizsgára,

a pótló vizsgára.

Iskolánk a tanulmányok alatti vizsgákat (osztályozó vizsga, javítóvizsga, különbözeti vizsga, pótló vizsga) a tanév első félévében január 5-től 10-ig, a tanév második félévében június 5-tól 10-ig szervezi. A javítóvizsgák, valamint a külföldön tartózkodás miatt a rendszeres iskolába járás alól felmentett tanulók tanulmányok alatti vizsgájának időpontját augusztus 15. és augusztus 31. közötti nap(ok)ra az iskola intézményvezetője határozza meg.

**Az osztályozó vizsgára** jelentkezés módja, határideje, az osztályozóvizsga tantárgyankénti, évfolyamonkénti követelményei a hatályos jogszabályok alapján. A tanulónak osztályozó vizsgát kell tennie a félévi és a tanév végi osztályzat megállapításához,

* ha felmentették a tanórai foglalkozásokon való részvétel alól vagy szülői kérésre egyéni munkarend szerint tanuló.
* szakértői javaslat alapján, ha sajátos nevelési igényű,
* illetve beilleszkedési, magatartási, tanulási nehézséggel küzdő tanuló
* ha engedélyezték, hogy egy vagy több tantárgy tanulmányi követelményének az egy tanévben az előírtnál rövidebb idő alatt tegyen eleget-a törvény által meghatározott időnél (250 óra, vagy egy adott tantárgyból a tanítási órák több mint 30%-a) többet mulasztott, és a nevelőtestület döntése alapján osztályozó vizsgát tehet
* A tanuló írásban, szóban, ill. gyakorlati vizsga keretében adhat számot tudásáról

Ha az egyéni munkarend szerint tanuló külföldön tartózkodik, a szülő írásbeli kérelmére a vizsgaidőszaktól eltérő időpontban is vizsgázhat.

Az egyéni munkarend szerint tanulónak a magatartását és szorgalmát nem kell minősíteni.

Az osztályozóvizsgák módját, tantárgyankénti, évfolyamonkénti követelményeit a házirend melléklete tartalmazza.

Az osztályozóvizsga eredményéről a félévi értesítőbe, illetve a bizonyítva írt osztályzattal (szöveges értékeléssel) a tanulót az osztályozó vizsgát követő munkanapon tájékoztatni kell

**Javítóvizsgát** tehet a tanuló, haa tanév végén legfeljebb három tantárgyból elégtelen osztályzatot kapott,az osztályozóvizsgáról, a különbözeti vizsgáról számára felróható okból elkésik, távol marad, engedély nélkül távozik. A javítóvizsgát augusztus 15-étől augusztus 31- éig terjedő időszakban az intézményvezető által az iskola munkaprogramjában meghatározott napokon kell tartani. A javítóvizsga eredményéről a bizonyítványba írt osztályzattal (szöveges értékeléssel) a tanulót a javítóvizsgát követő munkanapon tájékoztatni kell.

**Pótló** vizsgát tehet a tanuló, ha a vizsgáról neki fel nem róható okból elkésik, távol marad, vagy a megkezdett vizsgáról engedéllyel távozik.

pótló vizsgát az adott vizsganapon vagy a vizsgázó és az iskola számára megszervezhető legközelebbi, az intézményvezető által meghatározott napon kell tartani.

**Különbözeti** vizsgát kell tennie a tanulónak a másik iskolából vagy osztályból történő átvétel esetén, ha az évfolyamát megelőző tanév végén nem kapott osztályzatot vagy szöveges értékelést olyan tantárgyból, amely számára a választott osztályban vagy csoportban kötelező tantárgy lesz. A különbözeti vizsga időpontját az igazgató az osztályozó vizsgákkal azonos napokra határozza meg. A különbözeti vizsga eredményéről a különbözeti vizsgáról készített jegyzőkönyv alapján a tanulót a különbözeti vizsgát követő munkanapon tájékoztatni kell.